b'\n_START_ARTICLE_\nSamostoje\xc4\x87e \xc4\x8darape\n_START_PARAGRAPH_\nSamostoje\xc4\x87e \xc4\x8darape vrsta su najlonskih \xc4\x8darapa, dose\xc5\xbeu do bedra, na vrhu imaju traku, kojom se pri\xc4\x8dvrste za nogu, \xc4\x8desto imaju \xc4\x8dipkasti zavr\xc5\xa1etak. Dizajnirane su, da se nose bez podvezica._NEWLINE_U tridesetim godina 20. stolje\xc4\x87a, pojavile su se najlonske \xc4\x8darape s gumenom trakom. Do prije nekoliko desetlje\xc4\x87a bilo je uobi\xc4\x8dajeno, da se takve \xc4\x8darape nose s podvezicama. Samostoje\xc4\x87e \xc4\x8darape bez podvezica pojavile su se u prodaji od 1987. godine. Polako su osvajale tr\xc5\xbei\xc5\xa1te, a iako su jo\xc5\xa1 uvijek u manjini, pove\xc4\x87ava se broj \xc5\xbeena koje nose i takav tip \xc4\x8darapa._NEWLINE_Prosje\xc4\x8dna \xc5\xa1irina trake na samostoje\xc4\x87im \xc4\x8darapama iznosi 8 cm, a varira izme\xc4\x91u 3 i 15 cm. Prednost samostoje\xc4\x87ih \xc4\x8darapa je higijenska, jer ne dolazi do pojave mikroorganizama od vlage i topline u podru\xc4\x8dju prepona, u odnosu na klasi\xc4\x8dne najlonske \xc4\x8darape. Nedostatci su manjak topline u hladnim danima i traka koja mo\xc5\xbee ostaviti crveni trag.'